b'\n_START_ARTICLE_\nAntiteroristi\xc4\x8dka jedinica Lu\xc4\x8dko\n_START_SECTION_\nPovijest\n_START_PARAGRAPH_\nJezgru ATJ Lu\xc4\x8dko predstavljali su novouvje\xc5\xbebani pripadnici hrvatskih redarstvenika na te\xc4\x8daju Prvi hrvatski redarstvenik._NEWLINE_Antiteroristi\xc4\x8dka jedinica Lu\xc4\x8dko osnovana 7. rujna 1990. godine, i u vrijeme osnutka predstavljala je prvu organiziranu postrojbu hrvatske dr\xc5\xbeave koja se u tom trenutku mogla suprotstaviti agresoru na Republiku Hrvatsku._NEWLINE_ATJ Lu\xc4\x8dko je najelitnija specijalna jedinica Hrvatske policije i uz Bojnu za specijalna djelovanja OSRH-a jedna od najelitnijih postrojbi Republike Hrvatske._NEWLINE_Broji oko 130 pripadnika, koji su posebno obu\xc4\x8deni u rje\xc5\xa1avanju tala\xc4\x8dkih situacija u zrakoplovima ili na brodovima te za ronjenje.\n_START_SECTION_\nRatni put u Domovinskom ratu\n_START_PARAGRAPH_\nTijekom 1990.-1991. Jedinica izvodi niz zada\xc4\x87a uspostavljanja javnog reda i mira \xc5\xa1to su ih naru\xc5\xa1ili pobunjeni Srbi u Hrvatskoj. Jedinica sudjeluje u nizu akcija koje su imale zada\xc4\x87u oduzeti oru\xc5\xbeje od biv\xc5\xa1e JNA, te naoru\xc5\xbeavati i obu\xc4\x8davati jedinice koje kasnije \xc4\x8dine osnove stvaranja Hrvatske vojske. _NEWLINE_Me\xc4\x91u ostalim zauzima vojarne u Delnicama, Samoboru, Dubokom Jarku, Dugom Selu, Pre\xc4\x8dkom, Komandu V. zrakoplovnog korpusa u Maksimirskoj, blokira vojarne "Mar\xc5\xa1al Tito" u Novom Zagrebu, Zra\xc4\x8dnu luku Zagreb, zauzima vojni oda\xc5\xa1ilja\xc4\x8d na Sljemenu i uhi\xc4\x87uje generala JNA Aksentijevi\xc4\x87a. _NEWLINE_Svoje vatreno kr\xc5\xa1tenje Antiteroristi\xc4\x8dka jedinica Lu\xc4\x8dko prolazi 1. o\xc5\xbeujka 1991. u Pakracu. _NEWLINE_Ubrzo su uslijedili Krvavi Uskrs na Plitvicama, Glina, Topusko, Petrinja, Dragotinci, ponovo Pakrac-Oku\xc4\x8dani, Aerodrom Pleso, Dubica, Delnice, Marinci, Dubrovnik, Cavtat, Maslenica, Meda\xc4\x8dki d\xc5\xbeep, Daruvar, Bu\xc4\x8dje, Po\xc5\xbeega (Ivanovac), "Bljesak" i "Oluja", Petrova Gora i "Oluja Obru\xc4\x8d"._NEWLINE_Sjedi\xc5\xa1te ove specijalne jedinice je u Lu\xc4\x8dkom, kraj Zagreba.'